Odense Adresse-Contoirs Efterretninger, 1848-03-28
(Dagsposten). Det Armeekorps, som samles ved Sydgrændsen af Nørrejylland skal kommanderes af Oberst v. Hedemann (Baron Wedel, indtil for nylig Chef for Dragonregimentet i Odense, skal, efter hvad vi have erfaret, anføre Kavalleriet); Armeecorpset skal foreløbig bestaae af: det i Nørrejylland og Fyen garnisonerende Kavalleri og Jnfanteri, samt af: den 2den Gardehusar=Eskadron, 2 Eskadroner af det 4de Dragonregiment, 1ste og 5te Linie=Infanteri=Bataillon, 3 6. Punds Batterier, Halvdelen af 1ste Jngenieur-Compagni og 1 Reservepark. Jgaar afgik de første Tropper fra Kjøbenhavn, nemlig 1 Husareskadron, 2 Jnfanteribatailloner og 1 Batteri Artilleri. Hs. Maj. talte opmuntrende til disse Tropper, da de til Afmarsch vare forsamlede paa Exerceerpladsen og endte med de betydningsfulde Oed: "Lev vel, vi sees snart!" Hs. Majestæt modtoges saavel af Soldaterne som af den store forsamlede Folkemængde med uendelig Jubel. Tropperne modtoge følgende Proklamation: "Soldater, Hele det Danske Folks Øie er henvendt paa Eder, Et skjønt Hverv er Eder overdraget: at kjæmpe for den retfærdige Sag. Eders Konge er overbeviist om, at denne Følelse besjæler Eder Alle. Saa antager da Eders Konges Løsen: Med Gud! for Konge og Fødeland, og Kongens og Folkets Velsignelse følge Eder. Christiansborg Slot, den 27de Marts 1848. Frederik R." Korvetten, Najaden", Chef, Kapitainlieutenant Baron Dirkinck-Holmfeld, Ridder af flere Ordener, og Orlogsbriggen St. Thomas, Chef, Kapitainlieutenant M. N. Suenson, Ridder af Æresl., bestemt til Kiel, afgik saaledes Korvetten d. 26de Kl. 4 1/2 Eftermd., bugseret af Dampskibet Geiser" og Briggen den 27de Middag, bugseret af Dampskibet Hertha Fra den nordslesvigske Grændse. Hr. Redacteur, Lige ankommen fra Colding og Veile iler jeg med, efter Opfordring, at give Dem nogle faa Efterretninger om Tilstanden og Stemningen paa den nordslesvigske Grændse. Aldrig saasnart havde de ubestemte Rygter om Oprøret i Hertugdømmerne i Løverdags og Søndags antaget en mere bestemt Charakteer, før Alle, baade Embedsmænd, Borgere og Bønder begyndte at samvirke til Fædrelandets Forsvar. By- og Herredsfogderne Dhrr. With, Stockfleth, Herslev og Brødrene Qvistgaard, stillede sig uopholdelig i Spidsen for den folkelige Bevægelse. De holdt Moder med Borgerne og Bønderne, opfordrede dem til at afgive Befordring til de indkaldte Soldater og Matroser, og foreholdt dem Nødvendigheden af at organisere Fricorps eller i al Fald Beskyttelsescorps i de respective Sogne. J Colding tilbød endeel unge Mennesker strax at indtræde i et Skarpskyttercorps, for at bidrage til Byens Forsvar. Tvende Borgerrepræsentanter afgik endnu i Søndags fra Colding med en Petition til Generalcommanden om en Garnisons uopholdelige Henlæggelse til Colding, og Emissairer droge ud i alle Retninger til Nordslesvig, for at forsikkre Bønderne om, at deres jydske Brødre itide skulde opbyde Alt, for at komme dem til Hjælp. De nysnævnte Borgerrepræsentanter vendte snart tilbage til Colding, efter at de i Middelfart havde faaet Underretning om, at det fyenske (6te) Dragonregiment, alt Dagen efter kunde ventes til Colding. Endnu samme Aften (Søndag) ankom hertil fra Fredericia et Par hundrede Mand af 12te Jnfanteribataillon. Flere vilde være komne, hvis Frifolkene i Nordslesvig i Tide vare blevne indkaldte. Men de tydske Embedsmænd der havde holdt Jndkaldelsesordrerne tilbage. Efterhaanden naaede dog Rygtet herom de forskjellige Sogne, og Mangfoldige ilede nu frivilligt til Vaaben. Jgaar Formiddag saae jeg selv, hvorledes den ene Vogn efter den anden, fuld af nordslesvigske Karle, rullede ind af Colding Sønderport under jublende Hurraraab. De bleve alle sendte til Fredericia, for at munderes, og saasnart 20 Mand vare eqviperede, sendtes de tilbage til Colding. Jgaar bivaanede jeg ogsaa et Møde i Colding af nordslesvigske Bønder, hvor Chefen for 12te Bataillon uddeelte en Proclamation om at indkalde snarest muligt de endnu manglende Frifolk, og om at organisere Beskyttelsescorps, hvilket eenstemmigen vedtoges af Bønderne. Den bedste Stemning herskede iblandt dem. Naar de blot fik Hjælp og hurtig Hjælp, erklærede de, at der var ingen Fare.